স্পোর্টস ডেস্ক ২৪ সেপ্টেম্বর ২০১৮, ০৪:৪৭ | অনলাইন সংস্করণ
সবকিছুই ঠিক ছিল। শেষ ওভারে জয়ের জন্য আফগানদের দরকার ছিল মাত্র ৮ রান। ১ থেকে ২ বলের খেলা। ব্যাটসম্যানদের ব্যাটের কানায় লেগেই তা হয়ে যেতে পারে। তবে তা হয়নি। হতে দেননি বোলিং বিস্ময় মোস্তাফিজুর রহমান। সেই ওভারে জাদুকরী বোলিং করে মাত্র ৪ রান দিয়ে বাংলাদেশকে ৩ রানের নাটকীয় জয় এনে দিয়েছেন তিনি।
স্বাভাবিকভাবেই প্রশংসার বৃষ্টিতে ভিজছেন কাটার মাস্টার। তাকে প্রশংসায় ভাসাতে কুণ্ঠাবোধ করেননি আফগানিস্তান অধিনায়ক আসগার আফগান, বাংলাদেশকে অভিনন্দন। ৬ বলে ৮ রান কঠিন কিছু ছিল না। রশিদ, নবী, শেনওয়ারিরা এ রান করতে পারত। কিন্তু সব কৃতিত্ব দিতে হবে তাকে (মোস্তাফিজ)। শেষ ওভারে অসাধারণ বল করেছে সে। বোলিংয়ে ছিল অনিন্দ্যসুন্দর বৈচিত্র্য। সবকিছুই যেন তার পরিকল্পনা অনুযায়ী হয়েছে।
এ জয়ে এশিয়া কাপের ফাইনালে খেলার আশা বাঁচিয়ে রাখল বাংলাদেশ। আসছে মঙ্গলবার পাকিস্তানকে হারাতে পারলে কোনো সমীকরণ ছাড়াই ফাইনালি লড়াইয়ে নাম লেখাবে মাশরাফি বাহিনী। ফলে ম্যাচটি অঘোষিত সেমিফাইনালে রূপ নিয়েছে।
বিশ্বকাপ দলে সুযোগ পেয়ে যা বললেন মোস্তাফিজ
ফের ইনজুরিতে মোস্তাফিজ
ডিপিএলেও মোস্তাফিজের চড়া দাম
বিয়ের পর খেলায় ফিরলেন মোস্তাফিজ